Market Timing P.M. – บล.กสิกรไทย
Support : 1635, 1625 Resistance : 1645, 1650 SET เคลื่อ …
30 ก.ย. 2562

Support : 1635, 1625
Resistance : 1645, 1650
SET เคลื่อนไหวอยู่ระหว่าง 1638-1645 ขณะที่ ปิดตลาดในช่วงเช้าอยู่ที่ระดับ 1640.85 จุด ลดลง 2.91 จุด หรือ -0.18% ด้วยมูลค่าซื้อขายรวม 1.99 หมื่นล้านบาท
เช้านี้ SET ยังไม่สามารถผ่านด่านแนวต้านบริเวณ 1650 ได้ และมีการถอยตัวลงเล็กน้อย ถึงแม้ว่าด้านสัญญาณของ MACD ระดับวัน จะเริ่มกลับมาดูดีขึ้น จากการที่โค้งเข้าหา Signal line แต่ด้านสัญญาณของ RSI ระดับชั่วโมง กลับอ่อนแรงลงจากโซนสูง จึงประเมินบ่ายนี้ SET ยังคงมีความเสี่ยงที่จะเกิดการถอยตัวลง โดยมีระดับแนวรองรับที่ 1635 และ 1625 ขณะที่ด้านแนวต้านอยู่ที่ 1645 และ 1650 ซึ่งให้น้ำหนักยังไม่ผ่านระดับแนวต้านแรกมากกว่า
BJC ระดับวัน หลังจากที่ราคาได้ยกตัวขึ้นมาทำจุดสูงบริเวณ 56.5 ก็ได้มีการถอยตัวลงมาสร้างฐานเหนือแนวเส้นเชื่อม low to low แถว 51 ก่อนยกตัวข้ามผ่านยอดสูงระยะสั้นแถว 53 พร้อมด้วย vol ที่เริ่มเพิ่มสูงขึ้น ในขณะที่ด้านสัญญาณของ MACD เริ่มยกตัวขึ้นเหนือ Signal line ในแดนลบ และมีสิทธิเข้าสู่แดนบวก สร้างโอกาสที่ราคาจะยกตัวขึ้นต่อ แนะซื้อเก็งกำไร โดยมีเป้าหมายการทำกำไรที่บริเวณ 55 และ 56.5 ขณะที่ใช้การถอยตัวหลุด 52 เป็น stop loss